b'\n_START_ARTICLE_\nGrdi ra\xc4\x8dek\n_START_PARAGRAPH_\nGrdi ra\xc4\x8dek je pravljica Hansa Christiana Andersena. Grdi ra\xc4\x8dek je kratka sodobna pravljica. Glavna knji\xc5\xbeevna oseba je mali grdi ra\xc4\x8dek (v resnici labod), ki se je izvalil v ra\xc4\x8djem gnezdu, ker pa je druga\xc4\x8den od ostalih malih ra\xc4\x8dk ga takoj ozna\xc4\x8dijo za grdega. V ospredje je postavljen motiv druga\xc4\x8dnosti, ki je velik problem v odnosu med ljudmi \xc5\xa1e dandanes, saj se prepogosto sre\xc4\x8dujemo z njo in jo obravnavamo neenako in z zadr\xc5\xbeki. \xc5\xbdelel je pokazati nesprejemljivost ljudi do druga\xc4\x8dnih in neupo\xc5\xa1tevanje njihovih pravic in pogledov, mnenj. Pravljica nas \xc5\xbeeli nau\xc4\x8diti sprejemati, \xc5\xa1e posebej pa ceniti druga\xc4\x8dnost.\n_START_SECTION_\nObnova pravljice\n_START_PARAGRAPH_\nBilo je poletje, mama raca je gnezdila v repuhu, valila je male ra\xc4\x8dke. Bila je \xc5\xbee naveli\xc4\x8dana, saj se je \xc5\xbee silno vleklo. Kon\xc4\x8dno pa so jajca popokala in sli\xc5\xa1ati je bilo \xc4\x8divkanje malih ra\xc4\x8dk, ki so dvignile svoje glavice. Le najve\xc4\x8dje jajce je \xc5\xa1e le\xc5\xbealo tam. Mama raca se je odlo\xc4\x8dila, da bo \xc5\xa1e malo posedela na njem. Kmalu pa je popokalo tudi veliko jajce. Mladi\xc4\x8dek se je skotalil na plan. Bil je druga\xc4\x8den od ostalih mladi\xc4\x8dkov, silno velik in grd._NEWLINE_Naslednji dan je mama raca odpeljala male ra\xc4\x8dke, da bi jih predstavila v ra\xc4\x8djaku. Od\xc5\xa1li so k stari raci, ki je bila najplemenitej\xc5\xa1ega rodu. Stara raca je pohvalila vse otro\xc4\x8di\xc4\x8de, le grdi ra\xc4\x8dek ji ni bil najbolj posre\xc4\x8den, predlagala je da bi ga malo predelali, da bi bil lep\xc5\xa1i. Mama raca pa ji ni dovolila, saj kljub grdemu videzu je bil ra\xc4\x8dek dobrega srca in je plaval najbolj\xc5\xa1e od vseh. Tako se je ra\xc4\x8dja dru\xc5\xbeinica preselila v ra\xc4\x8djak. Ubogemu ra\xc4\x8dku pa se ni godilo najbolj\xc5\xa1e, saj je bil tako stra\xc5\xa1no grd, da so ga vsi grizli, suvali in se nor\xc4\x8devali iz njega._NEWLINE_Tedaj pa je zbe\xc5\xbeal iz ra\xc4\x8djaka in jo ucvrl v grmovje. Sre\xc4\x8dal je divje race in dva divja gosaka. Tudi oni so mu rekli, da je tako zelo grd, vendar da je njim vseeno, le da se ne poro\xc4\x8di v njihovo dru\xc5\xbeino._NEWLINE_Proti ve\xc4\x8deru je utekel iz mo\xc4\x8dvirja, tekel je \xc4\x8dez polja in travnike in prispel do majhne revne kme\xc4\x8dke ko\xc4\x8de, kjer je \xc5\xbeivela starka z ma\xc4\x8dkom in koko\xc5\xa1jo. Ra\xc4\x8dka bi sprejeli medse, le \xc4\x8de bi znal presti in se grbiti kot ma\xc4\x8dek in nesti jajca kot koko\xc5\xa1ka. Ker sta ma\xc4\x8dek in koko\xc5\xa1ka to po\xc4\x8dela, sta to tudi zahtevala od ra\xc4\x8dka. Ker pa nista razumela, da ima vsak druga\xc4\x8dno mnenje in mislila, da sta najpametnej\xc5\xa1a, nista razumela ra\xc4\x8dka in njegove \xc5\xbeelje po plavanju. Zato se je ra\xc4\x8dek odlo\xc4\x8dil da bo \xc5\xa1el v \xc5\xa1irni svet._NEWLINE_Pri\xc5\xa1la je jesen, ko je sonce zahajalo, je vzletela jata prelepih ptic. Bili so labodi, ki so leteli v tople kraje. Ni vedel ni\xc4\x8d o teh pticah, vendar jih je imel rad kot \xc5\xa1e nikogar. Ni jim zavidal lepote, \xc5\xa1e na pamet mu ni pri\xc5\xa1lo, da bi si \xc5\xbeelel take lepote, sre\xc4\x8den bi bil \xc5\xbee s tem, da bi ga race sprejele medse._NEWLINE_\xc5\xbde se je bli\xc5\xbeala zima, ra\xc4\x8dek je zamrznil v ledu. Zgodaj zjutraj ga je re\xc5\xa1il kmet in ga odnesel domov. Tam so ga o\xc5\xbeivili in otroci so se \xc5\xbeeleli igrati z njim. Ra\xc4\x8dek pa se je bal, da mu ho\xc4\x8dejo kaj hudega. Zbe\xc5\xbeal je tudi iz te hi\xc5\xa1e. V tej hudi zimi je izkusil preve\xc4\x8d nadlog in bede. \xc5\xa0e dobro, da je pri\xc5\xa1la pomlad in je sonce spet za\xc4\x8delo greti. Ko je le\xc5\xbeal v mo\xc4\x8dvirju so pred njim priplavali trije labodi. Ni mu bilo mar kaj mu bodo storili, on si je \xc5\xbeelel le do njih, saj je prepoznal ptice, ki jih je sre\xc4\x8dal jeseni. Ko pa je sklonil glavo, je v bistri vodi zagledal svoj odsev. Ni bil ve\xc4\x8d grd, neroden, \xc4\x8drnosiv pti\xc4\x8d, temve\xc4\x8d prelep labod. Resni\xc4\x8dno je bil vesel, kljub vsem mukam in trpljenju, je zdaj toliko bolj cenil svojo sre\xc4\x8do. Labodi so ga bo\xc5\xbeali s kljuni in otroci, ki so jih pri\xc5\xa1li hranit, so najprej zagledali njega, bil je najlep\xc5\xa1i._NEWLINE_Pomislil je, kako so ga zasmehovali, zdaj pa je najlep\xc5\xa1i med lepimi pticami.\n_START_SECTION_\nPredstavitev likov\n_START_PARAGRAPH_\nGlavni lik v pravljici je Grdi ra\xc4\x8dek, stranski liki so pa Mama raca, Stara raca, ma\xc4\x8dka in koko\xc5\xa1, ter ostale \xc5\xbeivali iz ra\xc4\x8djaka._NEWLINE_Grdi ra\xc4\x8dek: Bil je dobrega srca in nikomur ni zameril za vse kar so mu storili in izrekli. Sam je bil prepri\xc4\x8dan, da je zares grd, saj ni vedel da ni ra\xc4\x8dek, ampak majhen labod. Zavedal se je, da je s svojo druga\xc4\x8dnostjo vznemiril dru\xc5\xbebo na kmetiji. Ko se je posmehovanje sprevrglo v nasilje, je vedel da mora zbe\xc5\xbeati, da bi si re\xc5\xa1il \xc5\xbeivljenje. Ko je sre\xc4\x8dal labode, jim ni zavidal, ni si \xc5\xbeelel take lepote. \xc5\xbdelel je le, da bi ga race sprejele medse, to bi bilo zanj ve\xc4\x8d kot dovolj. Ko pa je postal labod, kar seveda ni pri\xc4\x8dakoval, ni pomislil na ni\xc4\x8d drugega kot na sre\xc4\x8do, ki ga je doletela. Cenil je toliko bolj svojo lepoto, prav zaradi bede in trpljenja, ki ju je prestal._NEWLINE_Mama raca: Bila je edina, ki je grdega ra\xc4\x8dka sprejela tak\xc5\xa1en kot je bil. Verjela je, da bo nekega dne postal lep. Pred staro raco ga je branila,\xc4\x8de\xc5\xa1 da je bil predolgo v jajcu in ji ni dovolila, da bi ga spremenila. Zavedala se je, da ra\xc4\x8dek plava najlep\xc5\xa1e izmed vseh in da se je dr\xc5\xbeal najbolj vzravnano. Samo ona se ni ustavila na zunanjosti, pogledala je dlje od drugih, vedela je da je dobrega srca._NEWLINE_Dru\xc5\xbeba na kmetiji: Vsi so se mu posmehovali in ga brcali, suvali in grizli. S svojo druga\xc4\x8dnostjo jih je presenetil, saj niso bili dovolj odprti, da bi ga sprejeli medse._NEWLINE_Ma\xc4\x8dek in koko\xc5\xa1: Mislita si, da sta bolj\xc5\xa1a polovica sveta. Ker \xc5\xbeivita z mislijo, da sta onadva in starka najpametnej\xc5\xa1i od vseh. \xc4\x8ce bi ra\xc4\x8dek valil jajca in predel, bi mogo\xc4\x8de bil tako pameten kot onadva. Nista sposobna sprejeti mnenja drugih oz. no\xc4\x8deta niti prisluhniti mnenju ostalih. Mislita, da samo to kar po\xc4\x8dneta ona dva je lepo in prav. Vidita le svoje \xc5\xbeelje in navade, nista dovolj odprta, da bi sprejela tudi mnenje in \xc5\xbeelje drugih._NEWLINE_Divje gosi: Ni jim bilo mar, \xc4\x8de je grd. Ampak vseeno ne sme priti v njihovo dru\xc5\xbeino. Mislijo si, da so tolerantni do druga\xc4\x8dnih, le dokler nimajo preve\xc4\x8d bli\xc5\xbenjih stikov z njimi. Prav taki so kot ostale race in koko\xc5\xa1i na kmetiji.'